作者：卫宗武
词牌/韵律：摸鱼儿

paragraphs: 小林峦、一年芳事，乱红还又飞雨。
生香冉冉花阴转，云擘满空晴絮。
游宴处。
看乐意相关，庭下胎仙舞。
歌声缓度。
任圆玉敲寒，飞觞传晓，未许放春去。
闲中趣。
明月清风当户。
莘莘容屋陈俎。
翦裁妙语频赓唱，巧胜郢斤般斧。
心自许。
拼凋景颓龄，为莺俦燕侣。
同盟会取。
共花下小车，竹间三径，长作老宾主。